  Майя Бывальцева 8-тӥ пӧсьтолэзе, Семьялэн, яратонлэн но ог-огедлы осконлэн нуналазы, Ижкарысь 10 семьяослы «За любовь и верность» медальёс сётӥзы. Сӥё-дано ужрад Михаил Архангеллэн соборез вӧзысь дун-чылкыт Пётрлэн но Феврониялэн, семьялы дурбасьтӥсьёслэн, синпелетсы азьын ортчиз. 25 но солэсь трос аръёс ӵошен улэм кузпалъёсты шуныт праздникен Удмуртилэн тӧроез Александр Бречалов ӟечкылаз. Нялтас вераса, соос кышноеныз азвесь сюанзэ пусйизы ни. Валтӥсез – со семья. Уж ӧвӧл, семья. Куке семьяын ваньмыз умой, ваньзы улэпесь но тазаесь, куке ог-огдэ валан вань, куке тыныд дурбасьто, соку ужын но ваньмыз умой луоз Александр Бречалов, Удмуртилэн тӧроез Ижысь но Удмуртиысь митрополит Викторин вераз, православиын семьяез черкен нимало шуыса. Ог-огедлы оскон адямиез воштэ: воргорон кышкасьтэм рыцарь луэ, нош кышномуртъёслэсь вань сюлэмзэс яратонзылы сётэмзы сярысь кылбурчиос верало, шуиз со. «За любовь и верность» медальёсты сётон 10 фото 33 ар ӵоже яратыса но ог-огзэс валаса уло Василий Николаевич но Наталья Михайловна Морозовъёс. Куинь пиоссэс будэтӥзы, куинь нунокъёссы шумпотто ни. Кыӵе инты басьтэм семья адямилэн улоназ юанлы, воргорон кема малпаськытэк валэктон сётӥз. Инмар бере семья, нылпиос, внукъёс – со самой-самой главноез Василий Морозов Василий Николаевич трос аръёс ӵоже ни мудор гожтыны дышетонъя «Ставрос» школае кивалтэ. Кузпалыныз кыкназы Искусствоосъя элькун нылпи школаын ужало. Яратса, ӵош ужаса. Яраткод, ӵош ужаськод ке, дыр но сэрытгес ортче, керетны но ноку, урод малпанъёс малпаны дыр уг тырмы Василий Морозов Нош Зинаида Анатольевна но Эдуард Фёдорович Перевозчиковъёс 55 ар ӵош ни. Секыт со уж туж - огазе сомында ар ултозь. Но нимысьтыз ноку но даллашеммы ӧвӧл. Мужике уй но, нунал но ужа вал, заводысь ӧз пота. Мон но озьы ик ужай: 1-2 часлы вазь мынко вал, бер бертко вал, кызьы ке но ведь семьяез утялтоно, квартира понна но тыроно. Сютэк ӧм улэ. Туж бен зол ӧм дӥсяське, но гольык ӧм ветлэ Зинаида Перевозчикова Ватсалом, «За любовь и верность» медален Удмуртиын 874 семьяез пусйизы ни. Туэ данъетэз 75 паръёс басьтозы.  Тегъёс: Мерлык Ижкар Удмуртия семья праздникъёс данъетъёс АлександрБречалов  